༢༠༠༣ལོར་ཁོང་རྒྱ་གར་ཏུ་བཙོན་བྱོལ་ལ་ཕེབས་ཏེ་སོག་སྒར་སློབ་གྲྭར་དབྱིན་ཡིག་སློབ་སྦྱོང་གི་ཞོར་དུ་ལྷིང་འཇགས་མེད་པའི་ཧི་མ་ལ་ཡཞེས་པའི་དེབ་དེ་རྒྱ་ཡིག་ཐོག་རྩོམ་བྲིས་གནང་ཡོད་ལ།༢༠༠༤ཕྱི་ཟླ་༥ནང་ཕྱིར་བོད་ནང་དུ་ལོག་སྟེ་ལྷ་ས་གྲོང་ཁྱེར་གྱི་སློབ་འབྲིང་ཞིག་ནང་དགེ་རྒན་གྱི་ཕྱག་ལས་གནང་།ལས་ཞོར་དུ་བོད་ཀྱི་ས་ཁམས་ལོ་རྒྱུས་ཀྱི་དེབ་ཅིག་ཀྱང་རྩོམ་འབྲི་བྱེད་མགོ་བརྩམས་ཡོད་ཀྱང་།༢༠༠༥ལོའི་ཕྱི་ཟླ་༣ཚེས་༩ཉིན་རྒྱ་གཞུང་ཉེན་རྟོག་པས་ཁོང་འཇུ་བཟུང་བྱས་ཐོགལོ་དེའི་ཕྱི་ཟླ་༡༡ཚེས་༣༠ཉིན་ལྷ་ས་གྲོང་ཁྱེར་འབྲིང་རིམ་མི་དམངས་ཁྲིམས་ཁང་གིས་གསང་སྟབས་ཀྱི་སྒོ་ནས།ཁོང་ལ་ངན་སྐུལ་བ་དང་རྒྱལ་ཁབ་མགོ་རྟིང་སློག་པཞེས་པའི་ཉེས་མིང་འོགལོ་༡༠དང་ཟླ་༦གི་བཙོན་འཇུག་ཁྲིམས་ཐག་བཅད་དེ་ལྷ་ས་ཆུ་ཤུར་བཙོན་ཁང་དུ་བཙོན་འཇུག་བྱས།༢༠༠༧ལོའི་ཕྱི་ཟླ་༧པའི་ནང་མཚོ་སྔོན་ཞིང་ཆེན་གྱི་སྲིད་འཛིན་ལྟེ་གནས་གྲོང་ཁྱེར་ཟི་ལིང་གི་བཙོན་ཁང་དུ་གནས་སྤོར་བྱས་ཀྱིས་དེ་གར་མུ་མཐུད་བཙོན་འཇུག་མནར་གཅོད་མྱོངས་བཞིན་ཡོད།བཙོན་འོག་སྡུག་སྦྱོང་མནར་གཅོད་སྣ་ཚོགས་བཏང་བའི་རྐྱེན་ཀྱིས་ད་ལྟའི་ཆར་ཁོང་གི་གཟུགས་པོའི་གནས་སྟངས་སྐྱོ་བོ་ཆགས་ཡོད་འདུག